ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী নরেন্দ্র মোদী শ্রীলঙ্কায় জঙ্গি হানায় প্রাণহানির জন্য শোকপ্রকাশ জানিয়ে সেদেশের প্রধানমন্ত্রী এবং রাষ্ট্রপতির সঙ্গে কথা বলেছেন
নয়াদিল্লি, ২১ এপ্রিল,, ২০১৯
শ্রীলঙ্কায় ভয়াবহ বিস্ফোরণে শতাধিক মানুষের প্রাণহানির ঘটনায় প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। টেলিফোনে শ্রীলঙ্কার প্রধানমন্ত্রী এবং রাষ্ট্রপতির সঙ্গে বার্তালাপের সময় তিনি বলেন, তাঁর এবং সমস্ত ভারতীয়র পক্ষ থেকে তিনি জঙ্গী হামলায় বহু মানুষের হতাহত হবার ঘটনায় শোকজ্ঞাপন করছেন।
ধর্মীয় উৎসবের সময় বেশ কয়েকটি ধর্মীয় স্হানে শক্তিশালী ধারাবাহিক বিস্ফোরণের ঘটনার তীব্র নিন্দা জানিয়েছেন প্রধানমন্ত্রী। তিনি বলেছেন, এই ঘটনা পূর্ব পরিকল্পিত, ঠান্ডা মাথায় হত্যা। এই ঘটনা এই অঞ্ল এবং সমগ্র বিশ্বের মানবতার সামনে অত্যন্ত গুরুতর চ্যালেঞ্জের মত বিষয়টিকেই মনে করিয়ে দেয় বলে প্রধানমন্ত্রী মন্তব্য করেন।
সন্ত্রাস মোকাবিলা করে নিরাপত্তা সুনিশ্চিত করতে শ্রীলঙ্কাকে সবরকম সাহায্যের আশ্বাস দেন প্রধানমন্ত্রী।
প্রধানমন্ত্রী আহতদের দ্রুত আরোগ্য কামনা করেন এবং চিকিৎসায় সবরকম সাহায্যেরও আশ্বাস দিয়েছেন।
CG/SS/NS
(Visitor Counter : 84
নীতিআয়োগ
সহজে ব্যবসা করার সুযোগ বাড়াতে অনলাইনে বিবাদ নিষ্পত্তির উদ্যোগ
নতুন দিল্লি, ৮ অগষ্ট, ২০২০
ভারতে সহজে ব্যবস্যা করার জন্য অনলাইনের মাধ্যমে বিবাদ নিষ্পত্তির বিভিন্ন দিক খতিয়ে দেখার উদ্দেশে নীতি আয়োগ, একটি সম্মেলনের আয়োজন করেছিল। ‘আগামী’, ওমিদ্যার নেটওয়ার্ক ইন্ডিয়া এবং কনফেডারেশন অফ ইন্ডিয়া ইন্ডাস্ট্রি  এই সম্মেলনের সহ আয়োজক ছিল।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেছেন, বর্তমানে তথ্য প্রযুক্তি নির্ভর সময়ে অনলাইনের মাধ্যমে বিবাদ নিষ্পত্তির যথেষ্ট সম্ভাবনা তৈরি হয়েছে। এর ফলে আদালতের উপর চাপ কমবে। বিচার ব্যবস্থার প্রগতিশীল পরিবর্তনের ফলে বিচার পেতে সুবিধে হবে। সুপ্রিমকোর্টের প্রাক্তন বিচারপতি বি.এন শ্রীকৃষ্ণ বলেছেন, অনলাইনের মাধ্যমে বিবাদ নিষ্পত্তি হলে আদালতে মামলার বোঝা কমবে। একজন বিচার প্রার্থীকে তার সমস্যার সমাধানের জন্য কেরালা থেকে দিল্লি আসতে হবে না। তিনি বৈদ্যুতিন প্রক্রিয়াতেই তার সমস্যার সমাধান করতে পারবেন।
অনলাইনের মাধ্যমে বিবাদ নিষ্পত্তির এই উদ্যোগে ছোট-খাটো মামলাগুলির ডিজিটাল পদ্ধতিতে মীমাংসা যেমন করা যাবে, পাশাপাশি বিবাদ নিষ্পত্তির বিকল্প পন্থা হিসেবে মধ্যস্থতার নতুন একটি সুযোগ তৈরি হবে। সিরিল অমরচাঁদ মঙ্গলদাসের ম্যানেজিং পার্টনার শ্রী সিরিল শরফ বলেছেন, একবিংশ শতাব্দীতে এবং কোভিড – ১৯ মহামারীর পরবর্তী সময়ে বিবাদ নিষ্পত্তির জন্য আমাদের অনলাইনের মাধ্যমে বিবাদ নিষ্পত্তির সুযোগ গ্রহণ করা উচিত।
মোট অভ্যন্তরীণ উৎপাদন এবং বিনিয়োগ বাড়াতে সরকার, সহজে ব্যবসা করার ক্ষেত্রে বিশেষ গুরুত্ব দিচ্ছে। সিআইআই-এর ভাইস প্রেসিডেন্ট এবং বাজাজ ফিনান্সের চেয়ারম্যান ও ম্যানেজিং ডিরেক্টর শ্রী সঞ্জীব বাজাজ বলেছেন, অনলাইনের মাধ্যমে বিবাদ নিষ্পত্তির জন্য সিআইআই বেশ কিছু উদ্যোগ গ্রহণ করেছে। এর মধ্যে উল্লেখযোগ্য হল, সিআইআই সেন্টার ফর অল্টারনেট ডিসপিউট রিজোলিউশন গঠন করা। এই কেন্দ্রের মাধ্যমে সিআইআই বিভিন্ন প্রশিক্ষণ ও গবেষণাভিত্তিক কাজ করবে। এছাড়াও মামলার খরচ ও সময় কমাতে নানা সম্মেলনের আয়োজন করার পরিকল্পনা করা হয়েছে౼ যেখানে দেশ-বিদেশের বিশেষজ্ঞরা এই বিষয়ে তাঁদের মতবিনিময় করবেন। ওমিদ্যার নেটওয়ার্ক ইন্ডিয়ার শিল্পা কুমার জানিয়েছেন, অতিক্ষুদ্র, ক্ষুদ্র এবং মাঝারি শিল্পোদ্যোগের জন্য বৈদ্যুতিন প্রক্রিয়ায় বিবাদ নিষ্পত্তি করা গেলে সংশ্লিষ্ট সংস্থাগুলির পক্ষে তা সুবিধাজনক হবে। ‘আগামী’-র সহ প্রতিষ্ঠাতা শ্রী শচীন মালহান বলেছেন, অনলাইনের মাধ্যমে বিবাদ নিষ্পত্তির সম্ভাবনা পূরণ করতে হলে সরকারী, বেসরকারী অংশীদারিত্বের প্রয়োজন রয়েছে। কোভিড – ১৯ মহামারীর ফলে আদালতগুলিতে যে মামলার পাহাড় জমেছে, সেক্ষেত্রে এই ব্যবস্থা সহায়ক হতে পারে বলে সম্মেলনে বক্তারা মত প্রকাশ করছেন।
(CG/CB/SFS
প্রধানমন্ত্রীরদপ্তর
প্রধানমন্ত্রী ১৫ জানুয়ারি সেকেন্দ্রাবাদ – বিশাখাপত্তনম বন্দে ভারত এক্সপ্রেসের যাত্রার সূচনা করবেন
নয়াদিল্লি, ১৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী ১৫ জানুয়ারি বেলা ১০টা ৩০ মিনিটে ভিডিও কনফারেন্সিং – এর মাধ্যমে সেকেন্দ্রাবাদ – বিশাখাপত্তনম বন্দে ভারত এক্সপ্রেসের যাত্রার সূচনা করবেন।
ভারতীয় রেলের এটি হবে অষ্টম বন্দে ভারত এক্সপ্রেস। এই ট্রেন ৭০০ কিলোমিটার পথ পাড়ি দেবে। এটি হবে শুধু ২টি তেলেগুভাষী রাজ্য – তেলেঙ্গানা ও অন্ধ্রপ্রদেশের মধ্যে চলাচলকারী প্রথম ট্রেন। যাত্রাপথে ট্রেনটি অন্ধ্রপ্রদেশের রাজামুন্দ্রি ও বিজয়ওয়াড়া এবং তেলেঙ্গানার খাম্মাম, ওয়ারাঙ্গাল স্টেশনে থামবে।
সম্পূর্ণ দেশীয় প্রযুক্তিতে তৈরি বন্দে ভারত এক্সপ্রেসে যাত্রী স্বাচ্ছন্দ্যের জন্য অত্যাধুনিক সরঞ্জামের ব্যবস্থা করা হয়েছে। এছাড়াও, দ্রুত ও আরামদায়ক সফরকেই অগ্রাধিকার দেওয়া হয়েছে।
PG/CB/SB
(
অর্থমন্ত্রক
আন্তর্জাতিক আর্থিক পরিষেবা কেন্দ্র -তে বাণিজ্যিক আর্থিক পরিষেবা প্রদানের জন্য ‘আন্তর্জাতিক বাণিজ্যিক আর্থিক পরিষেবা প্ল্যাটফর্ম’  স্থাপন ও পরিচালনার পরিকাঠামো গঠন করা হয়েছে
নতুন দিল্লি, ১২ জুলাই, ২০২১
আন্তর্জাতিক আর্থিক পরিষেবা কেন্দ্রসমূহে  আর্থিক পরিষেবা, আর্থিক প্রতিষ্ঠানগুলির বিকাশ ও নিয়ন্ত্রণের জন্য ২০১৯ সালের আইএফএসসিএ-এর আইনের আওতায় ‘আন্তর্জাতিক আর্থিক পরিষেবা কেন্দ্র কর্তৃপক্ষ’  গঠন করা হয়েছে। এরই অঙ্গ হিসেবে আন্তর্জাতিক আর্থিক পরিষেবা কেন্দ্র -তে বাণিজ্যিক আর্থিক পরিষেবা প্রদানের জন্য ‘আন্তর্জাতিক বাণিজ্যিক আর্থিক পরিষেবা প্ল্যাটফর্ম’  স্থাপন ও পরিচালনার পরিকাঠামো গঠন করা হয়েছে।
এই পরিকাঠামো আমদানি - রপ্তানিকারীদের আইটিএফএস-এর মতো সুনির্দিষ্ট বৈদ্যুতিন প্ল্যাটফর্মের মাধ্যমে আন্তর্জাতিক বাণিজ্য লেনদেনের জন্য প্রতিযোগিতামূলক শর্তে বিভিন্ন ধরণের বাণিজ্যিক আর্থিক সুবিধা গ্রহণে সাহায্য করবে। পাশাপাশি এই পরিকাঠামো আইটিএফএস প্ল্যাটফর্মে বাণিজ্যিক লেনদেনে সাহায্য করবে। আইএফএসসি ওয়েবসাইটে - https://ifsca.gov.in/Circular এই বিষয়ে বিস্তারিত জানা যাবে।
CG/SS/SKD
(Visitor Counter : 118
সংখ্যালঘুবিষয়কমন্ত্রক
"জান হ্যায় তো জাহান হ্যায়" প্রচারাভিযান অনুযায়ী সংখ্যালঘুদের মধ্যে টিকাকরণের ব্যবস্থা করা হয়েছে
নতুন দিল্লি, ০৯ আগস্ট, ২০২১
কেন্দ্রীয় সরকার "জান হ্যায় তো জাহান হ্যায়" এই প্রচারাভিযান অনুযায়ী সংখ্যালঘুদের মধ্যে করোনা প্রতিষেধক টিকাকরণের ব্যবস্থা করেছে। সংখ্যালঘু বিষয়ক মন্ত্রক ছড়াও এই অভিযানে রাজ্যের ওয়াকফ বোর্ড, হজ কমিটি, বিভিন্ন সংগঠন এবং এই কর্মসূচি রূপায়নের সঙ্গে জড়িত সংস্থাগুলিকেও সামিল করা হয়েছে। টিকাকরণ অভিযান সফল করতে এবং করোনা নিয়ে সচেতনতা সৃষ্টি করতে লাগাতার প্রচার চালানো হচ্ছে।
মন্ত্রকের পক্ষ থেকে বিভিন্ন প্রকল্প অনুযায়ী ৮০ লক্ষেরও বেশি সুবিধাভোগীদের কাছে পৌঁছে গিয়ে তাদের টিকা করণের উপকারিতা নিয়ে বিশেষ পরামর্শ দেওয়া হয়েছে।
এর পাশাপাশি, সংখ্যালঘু বিষয়ক মন্ত্রকের পক্ষ থেকে সামাজিক মাধ্যম গুলি ব্যবহার করে করোনা প্রতিষেধক টিকা করনের প্রয়োজনীয়তা সম্পর্কে আলোকপাত করা হচ্ছে। এজন্য প্রচার কাজে সামাজিক, সাংস্কৃতিক এবং ধর্মীয় ব্যক্তিত্বদের ব্যবহার করা হচ্ছে। যদিও এই ধরনের প্রচারাভিযানের জন্য বিশেষ কোন তহবিল গঠন করা হয়নি।
আজ রাজ্যসভায় এক লিখিত প্রশ্নের জবাবে সংখ্যালঘু বিষয়ক মন্ত্রী শ্রী মুক্তার আব্বাস নকভি এই তথ্য জানিয়েছেন।
CG/ SB
(Visitor Counter : 152
কেন্দ্রীয়মন্ত্রিসভা
ফৌজদারি বিভিন্ন বিষয়ে পারস্পরিক সহযোগিতার জন্য ভারত ও পোল্যান্ডের মধ্যে চুক্তিটিকে কেন্দ্রীয় মন্ত্রিসভার অনুমোদন
নয়াদিল্লী, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ফৌজদারি বিভিন্ন বিষয়ে পারস্পরিক সহযোগিতার জন্য ভারত ও পোল্যান্ডের মধ্যে চুক্তিটিকে অনুমোদন দেওয়া হয়েছে। এরফলে ফৌজদারি মামলা এবং সন্ত্রাসবাদের সঙ্গে যুক্ত বিভিন্ন অপরাধের তদন্তের কাজে উভয় দেশের মধ্যে দক্ষতা বৃদ্ধি হবে।
সুবিধা :
পারস্পরিক সহযোগিতা ও ফৌজদারি বিভিন্ন বিষয়ে আইনী সাহায্যের মাধ্যমে উভয় দেশে বিভিন্ন অপরাধের তদন্ত ও মামলা গঠনের কাজে এই চুক্তি সহায়ক হবে। তদন্তের সময় দ্বিপাক্ষিক সহযোগিতায় অপরাধের উৎসের সন্ধান, সম্পত্তি বাজেয়াপ্ত করা, অপরাধে ব্যবহৃত সরঞ্জাম এবং সন্ত্রাসমূলক কাজে ব্যবহৃত অর্থের উৎস খুঁজে পেতে সুবিধা হবে।
চুক্তি স্বাক্ষর সংক্রান্ত গেজেট বিজ্ঞপ্তি ১৯৭৩ সালের ফৌজদারি বিধি অনুযায়ী প্রকাশিত হবে। এর পরে এই চুক্তি কার্যকর হবে। গেজেট বিজ্ঞপ্তি সাধারণ মানুষ সহজেই দেখতে পাবেন। ফলে ফৌজদারি ক্ষেত্রে পারস্পরিক আইনী সহযোগিতার বিষয়ে সকলে জানতে পারবেন।
পোল্যান্ডে কোনো অপরাধমূলক কাজ হলে সে বিষয়ে প্রয়োজনীয় তথ্য ভারত সহজেই পাবে। এই চুক্তি কার্যকর হলে সংগঠিত অপরাধ এবং সন্ত্রাসবাদীদের কার্যকলাপ সম্পর্কে আরও স্পষ্ট ধারণা পাওয়া যাবে। যার মাধ্যমে দেশের অভ্যন্তরে নিরাপত্তা ব্যবস্থার জন্য আরও সঠিক ও যথাযথ নীতি তৈরি করা সম্ভব হবে।
CG/CB/NS
(
রাষ্ট্রপতিরসচিবালয়
প্রেস বিবৃতি
নয়াদিল্লি, ৬ মার্চ, ২০২০
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে কেন্দ্রীয় তথ্য কমিশনের মুখ্য তথ্য কমিশনার হিসেবে শ্রী বিমল জুলকাকে শপথ বাক্য পাঠ করান।
CG/SS/DM
(Visitor Counter : 81
প্রধানমন্ত্রীরদপ্তর
তামিলনাডুর থাঞ্জাভুরে এক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
প্রধানমন্ত্রীর জাতীয় ত্রাণ তহবিল থেকে হতাহতদের জন্য এককালীন অনুদানের কথা ঘোষণা
নয়াদিল্লি, ২৭ এপ্রিল, ২০২২
তামিলনাডুর থাঞ্জাভুরে এক দুর্ঘটনায় বেশ কয়েকজনের প্রাণহানিতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এই দুর্ঘটনায় হতাহতদের জন্য তিনি প্রধানমন্ত্রীর জাতীয় ত্রাণ তহবিল থেকে তিনি এককালীন অর্থ সাহায্যের কথা ঘোষণা করেছেন।
প্রধানমন্ত্রীর কার্যালয়ের পক্ষ থেকে কয়েকটি ট্যুইটে বলা হয়েছে, “তামিলনাডুর থাঞ্জাভুরে দুর্ঘটনায় অত্যন্ত ব্যথিত। দুঃখের এই সময়ে শোকসন্তপ্ত পরিবারগুলির প্রতি সমবেদনা। আহতদের দ্রুত আরোগ্য কামনা করি : প্রধানমন্ত্রী।
এই দুর্ঘটনায় যাঁরা প্রাণ হারিয়েছেন তাঁদের পরিবারের নিকট একজনকে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে দেওয়া হবে। আহতদের ৫০ হাজার টাকা করে দেওয়া হবে : প্রধানমন্ত্রী”।
CG/BD/SB
(
অর্থমন্ত্রক
সামাজিক উদ্যোগ এবং জনসেবামূলক প্রতিষ্ঠানগুলির জন্য কেন্দ্রীয় বাজেটে সোস্যাল স্টক এক্সচেঞ্জ গঠনের প্রস্তাব করা হয়েছে
নয়াদিল্লি, ০৫ জুন, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন সংসদে আজ ২০১৯-২০ অর্থবর্ষের কেন্দ্রীয় বাজেট পেশ করে জানান, সরকার একটি সোস্যাল স্টক এক্সচেঞ্জ গঠনের প্রস্তাব করছে।
তিনি বলেন, মূলধনী বাজারকে আরও জনমুখী করে তুলতে এবং বিভিন্ন সামাজিক জনসেবামূলক কর্মসূচি বাস্তবায়নের লক্ষ্যে সমন্বিত উদ্যোগের প্রয়োজন। এরজন্য একটি বৈদ্যুতিন তহবিল গঠন মঞ্চ- সোস্যাল স্টক এক্সচেঞ্জ গঠনের প্রস্তাব করা হচ্ছে। এই সংস্হাটি সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া র নিয়ন্ত্রণে থাকবে, যেখানে বিভিন্ন সামাজিক উদ্যোগ এবং জনসেবামূলক প্রতিষ্ঠানগুলিকে নথিভুক্ত করা হবে। সরকার এই লক্ষ্যে রিজার্ভ ব্যাঙ্ক এবং সেবি-র সঙ্গে পরামর্শক্রমে পদক্ষেপ গ্রহণ করবে।
CG/CB/NS
(Visitor Counter : 133
স্বাস্থ্যওপরিবারকল্যাণমন্ত্রক
কোভিড সংক্রমণ বেশি এবং একারণে মৃত্যুর হার বৃদ্ধি পেয়েছে এমন ৬টি রাজ্য ও কেন্দ্রশাসিত অঞ্চলের স্বাস্থ্য সচিবদের সঙ্গে বৈঠক করেছেন কেন্দ্রীয় স্বাস্থ্য সচিব
নয়াদিল্লী, ৬ সেপ্টেম্বর, ২০২০
কেন্দ্রীয় স্বাস্থ্য মন্ত্রক দেশে যেসব রাজ্য এবং কেন্দ্রশাসিত অঞ্চলে হঠাৎ করে কোভিড সংক্রমণ বেড়ে যাচ্ছে ও সংক্রমিতদের মৃত্যুর হার বেশি হচ্ছে౼ এ ধরণের রাজ্যগুলির সঙ্গে নিয়মিত যোগাযোগ রেখে চলেছে এবং যে জেলাগুলিতে সংক্রমণের হার বেশি সেই জেলাগুলির পরিস্থিতি মোকাবিলার জন্য প্রয়োজনীয় পরামর্শ দিচ্ছে।
কেন্দ্রীয় স্বাস্থ্য সচিব ৩৫টি জেলার পরিস্থিতি বিবেচনা করে ওই জেলাগুলি যেসব রাজ্য ও কেন্দ্রশাসিত অঞ্চলের অন্তর্গত সেইসব রাজ্য ও কেন্দ্রশাসিত অঞ্চলের স্বাস্থ্য সচিবদের সঙ্গে বৈঠক করেছেন।
এই ৩৫টি জেলা হল : পশ্চিমবঙ্গের কলকাতা, হাওড়া, উত্তর ২৪ পরগনা ও দক্ষিণ ২৪ পরগনা, মহারাষ্ট্রের পুনে, নাগপুর, থানে, মুম্বাই, মুম্বাই শহরতলি, কোলাপুর, সাঙ্গলি, নাসিক, আমেদনগর, রায়গড়, জলগাঁও, শোলাপুর, সাতারা, পালঘর, আউরঙ্গাবাদ, ধুলে এবং নান্দেদ, গুজরাটের সুরাট, ঝাড়খন্ডের পূর্ব সিংভূম, পুদুচেরীর পন্ডিচেরী এবং দিল্লীর ১১টি জেলার সবকটি।
স্বাস্থ্য সচিবরা ছাড়াও এই বৈঠকে জেলা কালেক্টর, পুরসভার কমিশনার সহ সংশ্লিষ্ট জেলার উর্দ্ধতন আধিকারিকরা ডিজিটাল মাধ্যমে যোগ দিয়েছিলেন।
সংক্রমণের শৃঙ্খল হ্রাস করে পরবর্তীতে তা ভাঙতে কেন্দ্রীয় স্বাস্থ্য সচিব বৈঠকে অংশগ্রহণকারীদের বেশ কিছু বিষয়ে খেয়াল রাখতে বলেছেন। যাঁদের জটিল অসুখ রয়েছে এবং প্রবীন নাগরিকদের প্রতি নজর রাখতে হবে, সংক্রমিত এলাকায় বার বার খোঁজ-খবর নেওয়া এবং রোগ প্রতিরোধ ব্যবস্থাপনাকে যথাযথভাবে মেনে চলা ও নমুনা পরীক্ষার হার ক্রমশ বৃদ্ধি করা, যাতে সংক্রমনের হার ৫ শতাংশের কম নামিয়ে আনা যায়।
স্বাস্থ্য সচিবরা সংশ্লিষ্ট জেলাগুলির বর্তমান পরিস্থিতি সম্পর্কে বিস্তারিতভাবে জানিয়েছেন। তাঁরা রোগ প্রতিরোধ ব্যবস্থাপনা, সংক্রমিতদের সংস্পর্শে যারা যারা এসেছেন তাদের চিহ্নিত করা, যেসব সংক্রমিত মারা গেছেন তাদের বিষয়ে বিস্তারিত তথ্য সংগ্রহ করা ছাড়াও আগামী একমাস পরিস্থিতির মোকাবিলায় তাঁরা কি কি পরিকল্পনা নিয়েছেন সে বিষয়ে বিস্তারিতভাবে জানিয়েছেন। এই জেলাগুলিতে আরটি-পিসিআর এবং র্যা পিড অ্যান্টিজেন টেস্ট করা হচ্ছে। এছাড়াও অ্যান্টিজেন টেস্টে যাদের রিপোর্ট নেগেটিভ এসেছে তাদের পুনরায় টেস্ট করা, সংক্রমিতদের হাসপাতালে পাঠানো এবং হাসপাতালগুলিতে আইসিইউ বেড, ভেন্টিলেটর এবং অক্সিজেনের ব্যবস্থাযুক্ত বেডের সম্পর্কে বিস্তারিত তথ্য জানানো হয়েছে।
রাজ্য ও কেন্দ্রশাসিত অঞ্চলগুলিকে ওই এলাকাগুলিতে যেসব ব্যবস্থা নিতে বলা হয়েছে সেগুলি হল :
১. শারীরিক দূরত্ব বজায় রাখা, বিভিন্ন নিয়ম মেনে চলা এবং বাড়ি বাড়ি স্বাস্থ্যের বিষয়ে খোঁজ নেওয়ার মধ্যে দিয়ে সংক্রমন প্রতিরোধের মাত্রা হ্রাস করতে হবে।
২. জেলাগুলিতে নমুনা পরীক্ষার মাত্রা বৃদ্ধি করে দ্রুত সংক্রমিতদের শনাক্ত করতে হবে। এরজন্য আরটি-পিসিআর-এর পরীক্ষার পরিমান বাড়াতে হবে।
৩. যারা হোম আইসোলেশনের রয়েছেন তাদের বিষয়ে নিয়মিত খোঁজ-খবর নিতে হবে, যদি কারুর প্রয়োজন হয় তাহলে তাকে দ্রুত হাসপাতালে ভর্তি করতে হবে।
৪. রোগীদের হাসপাতালে ভর্তি করার সময় বিভিন্ন স্বাস্থ্য সংক্রান্ত রিপোর্ট রাখতে হবে, বিশেষ করে যারা বিভিন্ন জটিল অসুখে ভুগছেন এবং প্রবীন নাগরিকদের জন্য সতর্ক থাকতে হবে।
৫. হাসপাতালগুলিতে সংক্রমন নিয়ন্ত্রণের জন্য সংক্রমিতদের সংস্পর্শে আসা স্বাস্থ্য কর্মীদের সুরক্ষার যথাযথ ব্যবস্থা করতে হবে।
৬. মহামারীর মোকাবিলায় সর্বশেষ পরিস্থিতি এবং প্রস্তুতির বিষয়ে জেলা কালেক্টর সহ উর্দ্ধতন কর্তৃপক্ষকে প্রয়োজনীয় ব্যবস্থা নিতে হবে।
CG/CB/NS
(Visitor Counter : 143
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী স্বনিধি প্রকল্পের আওতায় রাস্তার খাবার বিক্রেতাদের অনলাইন প্রক্রিয়ার মধ্যে নিয়ে আসতে স্যুইগি-র সঙ্গে হাত মিলিয়েছে আবাসন ও নগর বিষয়ক মন্ত্রক
নয়াদিল্লি, ৫ অক্টোবর, ২০২০
প্রধানমন্ত্রী রাস্তার হকারদের আত্মনির্ভর নিধি  প্রকল্পের অঙ্গ হিসেবে আবাসন ও নগর বিষয়ক মন্ত্রক ভারতের শীর্ষস্থানীয় ফুড অর্ডার ও ডেলিভারি প্ল্যাটফর্ম স্যুইগি-র সঙ্গে একটি সমঝোতা চুক্তি স্বাক্ষর করেছে। রাস্তার খাবার বিক্রেতাদের অনলাইনের মাধ্যমে ই-বাণিজ্য প্ল্যাটফর্মের আওতায় নিয়ে আসতে এই উদ্যোগ নেওয়া হয়েছে। এর ফলে, রাস্তার খাবার বিক্রেতাদের কাছ থেকে হাজার হাজার উপভোক্তা অনলাইনের মাধ্যমে খাবার কেনার সুযোগ পাবেন এবং বিক্রেতাদের ব্যবসা বৃদ্ধিতে বিশেষ সহায়তা প্রদান করবেন। আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র এবং স্যুইগি কর্মকর্তাদের উপস্থিতিতে মন্ত্রকের যুগ্ম সচিব শ্রী সঞ্জয় কুমার ও স্যুইগি-র মুখ্য আর্থিক অধিকর্তা শ্রী রাহুল বোত্রা ওয়েবিনারের মাধ্যমে এই সমঝোতাপত্র বিনিময় করেন। আমেদাবাদ, চেন্নাই, দিল্লি, ইন্দোর এবং বারাণসীর পৌর কমিশনাররাও ভিডিও কনফারেন্সিং-এর মাধ্যমে এই অনুষ্ঠানে যোগ দেন।
কোভিড-১৯ মহামারী চলাকালীন যেখানে শারীরিক দূরত্ব বজায় রাখা সংক্রমণ রোধের মূল চাবিকাঠি, সেখানে এই উদ্যোগটি শহর জুড়ে রাস্তার হকারদের ব্যবসায়িক ক্ষেত্রে আমূল পরিবর্তন নিয়ে আসতে সাহায্য করবে। এতে তাঁদের অর্ডার প্রাপ্তি এবং ব্যবসায়িক লেনদেন অনলাইন মাধ্যমে করা সম্ভব হবে। এমনকি, সুবিধা মিলবে গ্রাহকদেরও।
প্রাথমিকভাবে মন্ত্রক ও স্যুইগি সংস্থা আমেদাবাদ, চেন্নাই, দিল্লি, ইন্দোর এবং বারাণসী - এই পাঁচটি শহর জুড়ে ২৫০ জন হকারকে যুক্ত করে এই পাইলট কর্মসূচি চালাবে। রাস্তার হকারদের প্যান এবং এফএসএসএআই-তে নাম নথিভুক্তিকরণ, প্রযুক্তি ও অ্যাপ ব্যবহার সম্পর্কে প্রশিক্ষণ, খাবারের তালিকাগুলিকে ডিজিটাইজেশন এবং মূল্য নির্ধারণ, স্বাস্থ্যবিধি এবং প্যাকেজিং সম্পর্কে সেরা বিষয়গুলি শেখানো হবে। পাইলট কর্মসূচি সমাপ্তির পরে পর্যায়ক্রমে এই উদ্যোগটি দেশব্যাপী ছড়িয়ে দেওয়া হবে। এদিন অনুষ্ঠানে মন্ত্রকের সচিব প্রধানমন্ত্রী স্বনিধি প্রকল্পের ড্যাশবোর্ডের একটি সর্বশেষ ও সংশোধিত সংস্করণও চালু করেন।
কোভিড-১৯ লকডাউনের কারণে ক্ষতিগ্রস্ত রাস্তার হকারদের জীবিকা নির্বাহের জন্য সাশ্রয়ী মূল্যে মূলধনী ঋণ প্রদানে মন্ত্রক ১ জুন থেকে প্রধানমন্ত্রী স্বনিধি প্রকল্প রূপায়ণ করেছে। এই প্রকল্পের মাধ্যমে ৫০ লক্ষেরও বেশী রাস্তার হকারদের উন্নয়নের লক্ষ্যমাত্রা নেওয়া হয়েছে। ৪ অক্টোবর পর্যন্ত প্রধানমন্ত্রী স্বনিধি প্রকল্পের আওতায় ২০ লক্ষেরও বেশি আবেদন জমা পড়েছে। এর মধ্যে ৭ লক্ষ ৫০ হাজারেরও বেশি আবেদনকারীর ঋণ মঞ্জুর হয়েছে এবং ২ লক্ষ ৪০ হাজারেরও বেশি আবেদনকারীকে ঋণ প্রদান করা হয়েছে।
CG/SS/DM
(Visitor Counter : 179
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
খরিফ মার্কেতিং সিজন ২০২০-২১গী মনুংদা পাঙথোকপা এম.এস.পি.গী থবক-থৌরমশিং
হৌজিক চত্থরিবা খারিফ মার্কেতিং সিজন  ২০২০-২১ অসিদা সরকারনা মমাংগী সিজন্দা পাঙথোকখিবগুম্না হৌজিক চৎনরিবা এম.এস.পি. স্কীমগী মখাদা লৌমীশিংদগী খরিফ ২০২০-২১গী মহৈ-মরোং লৈশিনবগী থবক লেপ্তনা চত্থরি।
খরিফ ২০২০-২১গী ওইনা ০৯.১২.২০২০ ফাওবদা পঞ্জাব, হরিয়ানা, উত্তর প্রদেশ, তেলঙ্গনা, উত্তরাখন্দ, তামিল নাদু, চন্দিগর, জম্মু অমসুং কাশ্মির, কেরেলা, গুজরাত, অন্ধ্র প্রদেশ, ওরিশা অমসুং মহারাস্ত্রগুম্বা লৈশিল্লিবা রাজ্যশিং অমসুং য়ু.তি.শিংদগী মপুং ফানা ফৌ লৈশিনবগী থবক চত্থদুনা এল.এম.তি. ৩৬২.৩১ লৈশিন্দুনা মমাংগী চহিদা লৈশিনখিবা এল.এম.তি. ২৯৮.৭৯ অদুদগী ২১.২৫% হেনখ্রে। পুন্না লৈশিনখিবা এল.এম.তি. ৩৬২.৩১ অসিগী মনুংদা পঞ্জাব খক্তদগী এল.এম.তি. ২০২.৭৭ ওইখি হায়রিবা অসি পুন্না লৈশিনখিবগী ৫৫.৯৬% ওইখি।
হৌজিক চত্থরিবা কে.এম.এস.কী লৈশিনবগী থবক থৌরমশিং অসিদগী এম.এস.পি.গী. শেনফম লুপা করোর ৬৮৪০৫.৩৯ ওইবগা লোয়ননা লৌমী লাখ ৩৮.৬২রোমদা কান্নবা ফংহনখ্রে।
মখা তানা, রাজ্যশিংদগী লাকপা প্রপোজেলদা য়ুম্ফম ওইরগা প্রাইজ সপ্পোর্ত স্কীম গী মখাদা খারিফ মার্কেতিং সিজন ২০২০গী তামিল নাদু, কর্নাতকা, মহারাস্ত্র, তেলঙ্গনা, গুজরাত, হরিয়ানা, উত্তর প্রদেশ, ওরিশা, রাজস্থান অমসুং অন্ধ্র প্রদেশ রাজ্যশিং অসিগীদমক হৱাই অমসুং থাও শুংবদা শিজিন্নবা মরুশিংগী এল.এম.তি. ৪৮.১১ লৈশিনবগী অয়াবা পীখি। মখা তানা, অন্ধ্র প্রদেশ, কর্নাতকা, তামিল নাদু অমসুং কেরেলা রাজ্যশিং অসিগীদমক য়ুবী অকংবা গী এল.এম.তি ১.২৩ লৈশিন্নবা সেঙ্কসন তৌবগী অয়াবসু পীখি। অতোপ্পা রাজ্যশিং/য়ু.তি.শিংগী ওইনা পি.এস.এস.গী মখাদা হৱাইশিং, থাও শুংবদা শিজিন্নবা মরুশিং অমসুং য়ুবী অকংবা লৈশিন্নবগী প্রপোজেলশিং লাক্লবা মতমদা অয়াবা পীগনি মরমদি করিগুম্বা সেন্ত্রেল নোদেল এজেন্সীশিংনা রাজ্যনা খনবা প্রোক্যুরিং এজেন্সীশিং অসিগী খুত্থাংদা নোতিফাইদ তৌখিবা হর্বেসতিং পেরদ অসিগী মনুংদা হায়রিবা রাজ্যশিং/য়ু.তি.শিং অসিগী কৈথেলগী মমল অসি এম.এস.পি.দগী হন্থখ্রবদি হায়রিবা মহৈ-মরোংশিং অসি রেজিস্তর তৌরবা লৌমীশিংদগী হকথেংননা ২০২০-২১দা নোতিফাইদ তৌখিবা এম.এস.পি.দা হায়রিবা মহৈ মরোংশিং অসিগী এফ.এ.ক্যু. গ্রেদকী লৈশিনবা য়াগনি।
০৯.১২.২০২০ ফাওবদা সরকারনা মখোয়গী নোদেল এজেন্সীশিংগী খুত্থাংদা তামিল নাদু, মহারাস্ত্র, গুজরাত, হরিয়ানা অমসুং রাজস্থানগী লৌমী ৮৪১৭৮তা কান্নবা পীদুনা লুপা করোর ৭৯৯.৯৯গী এম.এস.পি. ওইবা মুং, উরাদ, লৈবাক হৱাই অমসুং নুং হৱাই এম.তি. ১৪৮৮৮৩.৩৯ লৈশিনখি।
মসিগা চপ মান্ননা মমাংগী চহিদা কোপ্রা এম.তি ২৯৩.৩৪ লৈশিনখিবা অদুগা য়েংনবদা ০৯.১২.২০২০ ফাওবদা কর্নাতকা অমসুং তামিল নাদুগী লৌমী ৩৯৬১দা কান্নবা পীদুনা লুপা করোর ৫২.৪০গী এম.এস.পি. ওইবা য়ুবী অকংবা এম.তি. ৫০৮৯ লৈশিনখ্রে। খ্বাইদগী য়াম্না পুথোকপা রাজ্য অয়াম্বদা য়ুবী অকংবা অমসুং উরাদকী ওইনা মমলশিং অসি এম.এস.পি.গী মথক্তা লৈরি। খারিফকী হৱাইশিং অমসুং থাও শুংবদা শিজিন্নবা মরুশিং ফংবগী মতুং ইন্না মরী লৈনবা রাজ্যশিংনা লেপচবা তারিক্তগী হৌদুনা মরী লৈনবা রাজ্য/য়ু.তি. সরকারশিংনা লৈশিনবগী থবক পাংথোক্নবা মথৌ তাবা থৌরাংশিং লৌখৎপা হৌখ্রে।
এম.এস.পি.গী মখাদা লশিং মরু  লৈশিনবগী থবক থৌরমশিং অসি পঞ্জান, হরিয়ানা, রাজস্থান, মধ্য প্রদেশ, মহারাস্ত্র, গুজরাত, তেলঙ্গনা, অন্ধ্ প্রদেশ, ওরিশা অমসুং কর্নাতকা রাজ্যশিং অসিদা মপুং ফানা চত্থরি। ০৬.১২.২০২০ ফাওবদা লুপা করোর ১২৭৫০.৪২ ওইবা লশিংগী বেল ৪৩৫৭২৪২ লৈশিন্দুনা লৌমী ৮৪৬৫৮৩দা কান্নবা পীখ্রে।
প্রধানমন্ত্রীরদপ্তর
গ্রীসে ইসকনের প্রধান, গুরু দয়ানিধি দাসের সঙ্গে প্রধানমন্ত্রীর বৈঠক
নতুন দিল্লি ২৫ শে অগাষ্ট, ২০২৩
প্রধানমন্ত্রী শ্রী নরেন্দ্র মোদী গ্রীসের এথেন্সে ২৫ অগাষ্ট ইসকনের প্রধান, গুরু দয়ানিধি দাসের সঙ্গে সাক্ষাৎ করেছেন।
প্রধানমন্ত্রী ২০১৯ এ ভারতে তাঁদের মধ্যে বৈঠকের কথা স্মরণ করেন। গ্রীসে ইসকনের কার্যকলাপ সম্পর্কে তাঁকে জানানো হয়।
(AC / AB /SG
প্রধানমন্ত্রীরদপ্তর
জাতীয় ক্রীড়া দিবসে ক্রীড়াবিদদের শুভেচ্ছা জানিয়েছেন প্রধানমন্ত্রী
মেজর ধ্যানচাঁদের জন্মবার্ষিকীতে তাঁর প্রতিও শ্রদ্ধা জানান তিনি
নতুন দিল্লি ২৯ শে আগস্ট, ২০২৩
প্রধানমন্ত্রী শ্রী নরেন্দ্র মোদী জাতীয় ক্রীড়া দিবসে ক্রীড়াবিদদের শুভেচ্ছা জানিয়েছেন।
শ্রী মোদী মেজর ধ্যানচাঁদের জন্মবার্ষিকীতে তাঁর প্রতিও শ্রদ্ধা জানান।
এক্স হ্যাণ্ডেলে মোদী বলেছেন ;
“জাতীয় ক্রীড়াদিবসে ক্রীড়াবিদদের আমি শুভেচ্ছা জানাচ্ছি। রাষ্ট্রের প্রতি তাঁদের অবদানের জন্য ভারত গর্বিত। মেজর ধ্যানচাঁদজির জন্মবার্ষিকীতে তাঁর প্রতিও আমি শ্রদ্ধা জানাচ্ছি।”
AC / AB /SG
(
সড়কপরিবহণওমহাসড়কমন্ত্রক
শ্রী গড়করি গণপরিবহণকে সাধারণ মানুষ বান্ধব করে তোলার প্রয়োজনীয়তার ওপর জোর দিয়েছেন
নয়াদিল্লি, ২০ জানুয়ারি, ২০২১
কেন্দ্রীয় সড়ক, পরিবহণ এবং মহাসড়ক মন্ত্রী শ্রী নীতিন গড়করি গণপরিবহণ ব্যবস্থাকে সাধারণ মানুষ বান্ধব, নিরাপদ, সাশ্রয়ী, সহজলভ্য এবং দূষণমুক্ত করে তোলার প্রয়োজনীয়তার ওপর জোর দিয়েছেন। একইসঙ্গে তিনি পরিবহণ ব্যবস্থাকে ডিজিটাল-ভিত্তিক এবং দক্ষ করে তোলার জন্য ইন্টেলিজেন্ট ট্রান্সপোর্টেশন সিস্টেম বাস্তবায়নের পাশাপাশি ন্যাশনাল কমন মোবিলিটি কার্ডের প্রয়োজনীয়তার কথা তুলে ধরেন ।
পরিবহণ উন্নয়ন পর্ষদের ৪০তম বৈঠকে গতকাল এক অনুষ্ঠানে যোগ দিয়ে শ্রী গড়করি জানান, বাস চলাচলের ক্ষেত্রে রাজ্যগুলিকে ক্রমশ বিকল্প জ্বালানি ব্যবহারের উপর গুরুত্ব দিতে হবে এবং সিএনজি, এলএনজি, বৈদ্যুতিক যানবাহন ও ইথানল মিশ্রিত জ্বালানির ব্যবহারের ওপর জোর দিতে হবে। আসাম, অন্ধ্রপ্রদেশ, বিহার, দিল্লি, হরিয়ানা, মহারাষ্ট্র, রাজস্থান, মধ্যপ্রদেশ, মিজোরাম সহ বেশ কয়েকটি রাজ্যের পরিবহণ মন্ত্রী, পরিবহণ সচিব এবং পরিবহণ কমিশনাররা এই বৈঠকে যোগ দেন।
লন্ডনের পরিবহণ ব্যবস্থাপনার উদাহরণ তুলে ধরে শ্রী গড়করি দেশের গণপরিবহণ ব্যবস্থাপনাকে আধুনিক ও দক্ষ করে তোলার জন্য রাজ্যগুলিকে সম্পূর্ণ সমর্থন ও সহযোগিতা করা হবে বলেও আশ্বস্ত করেন। তিনি বলেন, অদূর ভবিষ্যতের দিকে তাকিয়ে পরিবহণ ক্ষেত্রে জ্বালানি সাশ্রয়ের লক্ষ্যে ক্রমশই বৈদ্যুতিক যানবাহন ব্যবহারের ওপর জোর দিতে হবে। এক্ষেত্রে রাজ্যগুলিকে উদ্ভাবনী চিন্তাভাবনা এবং বাস চলাচল ও গণপরিবহণের মানোন্নয়নের ওপর জোর দেওয়া প্রয়োজন বলে মতপ্রকাশ করেন। সাধারণ মানুষ যাতে ব্যক্তিগত যানবাহন ব্যবহার করা থেকে গণপরিবহণে আকৃষ্ট হয়ে ওঠেন, সেদিকেও লক্ষ্য রাখা উচিৎ বলে তিনি জানান।
অনুষ্ঠানে মন্ত্রকের প্রতিমন্ত্রী জেনারেল  ডঃ ভি কে সিং, সচিব শ্রী গিরিধর আর্মানে সহ বিশিষ্ট ব্যক্তিবর্গ উপস্থিত ছিলেন। এদিনের অনুষ্ঠানে উপস্থিত রাজ্যের পরিবহণ মন্ত্রীরা শ্রী নীতিন গড়করির ভূয়সী প্রশংসা করেন। ২০১৯এর মোটর গাড়ি  আইন নিয়ে আসা এবং দ্রুত কার্যকর করার জন্য শ্রী গড়করিকে ধন্যবাদও জানান তাঁরা।
প্রতিরক্ষামন্ত্রক
‘আত্মনির্ভর ভারত’-এর লক্ষ্যপূরণে দেশীয় শিল্পের মাধ্যমে নকশা তৈরি করে নির্মাণের জন্য ডিআরডিও ১০৮ রকমের সিস্টেম ও সাবসিস্টেমকে চিহ্নিত করেছে
নতুনদিল্লি, ২৪শে আগস্ট, ২০২০
প্রধানমন্ত্রী শ্রী নরেন্দ্র মোদীর “আত্মনির্ভর ভারত” গড়ার আহ্বানে সাড়া দিয়ে প্রতিরক্ষা গবেষণা ও উন্নয়ন সংস্থা  দেশে প্রতিরক্ষা সরঞ্জাম তৈরির উদ্যোগকে শক্তিশালী করার জন্য নানা পদক্ষেপ গ্রহণ করেছে। ডিআরডিও-র একটি প্রতিনিধি দল আজ প্রতিরক্ষা মন্ত্রী শ্রী রাজনাথ সিং-এর সঙ্গে সাক্ষাৎ করেছে। শুধু মাত্র দেশের নানা সংস্থাকে নকশা তৈরি করে নির্মাণের জন্য এই সংস্থা ১০৮ রকমের সিস্টেম ও সাব সিস্টেমকে চিহ্নিত করেছে। এর ফলে আত্মনির্ভর ভারত গড়ে তোলার জন্য ভারতীয় প্রতিরক্ষা সরঞ্জাম নির্মাণ শিল্পগুলির নানা প্রযুক্তি গড়ে তোলা সম্ভব হবে।
চাহিদা অনুসারে ডিআরডিও এই সব শিল্প সংস্থাকে নকশা তৈরি, সেগুলি উদ্ভাবন করে পরীক্ষা নিরীক্ষার কাজে সাহায্য করবে। গবেষণা ও উন্নয়ন সংস্থাগুলি ছাড়াও সশস্ত্র বাহিনী এবং অন্যান্য নিরাপত্তা সংস্থাগুলি যথাযথ ভারতীয় সংস্থাগুলির সঙ্গে এই মর্মে চুক্তি করবে এবং তাদের উৎপাদিত সামগ্রী কিনবে। এর ফলে শুধুমাত্র জটিল ও অত্যাধুনিক প্রযুক্তি উদ্ভাবনেই ডিআরডিও নিয়োজিত থাকবে।
ডিআরডিও তাদের উদ্ভাবনগুলি বিভিন্ন শিল্পসংস্থার সঙ্গে ভাগ করে নেবে। ফলে দেশীয় সংস্থাগুলি নিজেরাই সেগুলির সাহায্যে প্রতিরক্ষা সরঞ্জাম উৎপাদন করবে। এর ফলে ভারতীয় শিল্প সংস্থাগুলি যে রকম ভাবে বানাতে বলা হবে সেই পর্যায় থেকে নির্দিষ্ট সামগ্রী তৈরির ক্ষমতা অর্জন করবে।
বর্তমানে প্রতিরক্ষা মন্ত্রকের রাষ্ট্রায়ত্ত্ব সংস্থাগুলি, অর্ডন্যান্স ফ্যাক্টরিগুলি এবং বড় বড় শিল্প সংস্থাগুলি ছাড়াও ১৮০০ অতি ক্ষুদ্র, ক্ষুদ্র ও মাঝারি শিল্পোদ্যোগ প্রতিষ্ঠান ডিআরডিও-র সাহায্য পেয়ে থাকে। ভারতীয় শিল্প সংস্থাগুলি যাতে উন্নয়ন এবং উৎপাদন অংশীদার হয়, ডিআরডিও সেই উদ্দেশে এক গুচ্ছ পদক্ষেপ গ্রহণ করেছে। এর জন্য এই সংস্থা তার উদ্ভাবনগুলিকে খুব কম অর্থের বিনিময়ে ব্যবহার করতে দেয়। ডিআরডিও-র নানা স্বত্ত্ব এই সব সংস্থাগুলি বিনামূল্যে ব্যবহার করতে পারে।
এই উদ্যোগের ফলে দ্রুত বিকাশশীল ভারতীয় প্রতিরক্ষা যন্ত্রাংশ শিল্প যে সহায়তা পায়, তার থেকে আত্মনির্ভর ভারত গড়ে তোলা সম্ভব হবে।
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৫ কোটি ৭ লক্ষ ছাড়িয়েছে
দেশে গত ২৪ ঘণ্টায় ৬২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.২১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৩৪ হাজার ২৮১
দেশে করোনায় বর্তমানে আক্রান্তের সংখ্যা ১৮ লক্ষ ৮৪ হাজার ৯৩৭
সাপ্তাহিক-ভিত্তিতে আক্রান্তের হার ১৬.৪ শতাংশ
নয়াদিল্লি, ৩০ জানুয়ারি, ২০২২
ভারতে এ পর্যন্ত ১,৬৫,৭০,৬০,৬৯২টি টিকার ডোজ দেওয়া হয়েছে। গতকাল টিকা দেওয়া হয়েছে ৬২,২২,৬৮২ জনকে।
স্বাস্থ্য কর্মীদের মধ্যে ১,০৩,৯৫,০৬৯ জন টিকার প্রথম ডোজ, ৯৮,৫৯,৯৫৯ জন টিকার দ্বিতীয় ডোজ এবং ৩২,৮১,৮১৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯৫,৩৯২ জন প্রথম ডোজ, ১,৭২,১৮,১১১ জন দ্বিতীয় ডোজ এবং ৩৭,১৪,২১৩ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,৫৬,৪৮,৯৪৯ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৩,৯৭,৯৯,৬০৩ জন এবং দ্বিতীয় ডোজ পেয়েছেন ৪০,২৩,৫৮,৬৩৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,০০,৬২,৬৯৯ জন। আর দ্বিতীয় ডোজ পেয়েছেন ১৭,০৫,৮৪,৭৭৪ জন। যাঁদের বয়স ৬০-এর ওপরে তাঁদের মধ্যে ১২,৪৭,১৭,৪৫০ জন প্রথম ডোজ, ১০,৬৩,২৬,৮৮৭ জন দ্বিতীয় ডোজ এবং ৪৬,৯৭,১৩৪ জন সতর্কতামূলক ডোজ পেয়েছেন। এ পর্যন্ত দেশে মোট ১,১৬,৯৩,১৬২টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩ লক্ষ ৫২ হাজার ৭৮৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৮৭ লক্ষ ১৩ হাজার ৪৯৪ জন সুস্থ হয়ে উঠেছেন। জাতীয় আরোগ্য লাভের হার ৯৪.২১ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২ লক্ষ ৩৪ হাজার ২৮১ জন। বর্তমানে ১৮ লক্ষ ৮৪ হাজার ৯৩৭ জন চিকিৎসাধীন। দেশে মোট সংক্রমিতের মাত্র ৪.৫৯ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৬ লক্ষ ১৫ হাজার ৯৯৩টি নমুনা পরীক্ষা করা হয়েছে। এ পর্যন্ত দেশে ৭২ কোটি ৭৩ লক্ষ ৯০ হাজার ৬৯৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৬.৪ শতাংশ এবং দৈনিক সংক্রমণের হার ১৪.৫ শতাংশ।
CG/CB/SB
(Visitor Counter : 114